前清光緒廿七年（1901年）春，黃晦聞、楊漸逵、黃漢蒓、歐陽曰瑚、李蘊石、謝英伯、何錫朋、黃培初、鄭懷昌、黃小唐、黃仲等人喺河南龍溪首約創辦「羣學書社」，到卅一年（1905年）搬入海幢寺圓照堂，亦即係南武小學民國校務處舊址，改名「南武公學會」，同年3月3號，公學會智育部用圓照堂嘅附殿做講堂，成立「南武兩等小學堂」，謝英伯做校長，第一屆招咗十零個，當中亦都有女弟子。